
Aa A 2000 ad ÎN it căi a 


-Poeme filosofice- 


CUPRINS 


Suntem Statuile Vivante ale Absurdului 

Printre degetele răsfirate ale Privirilor 

Pe scena roasă și putredă a Destinului 

Pentru a ne trece peste trupurile lor Destinul 

La malurile Ridurilor 

Rolurile noastre de Statui Vivante ale Absurdului 
Pe frunțile Cuvintelor Uitării 

Într-o continuă goană după Absurd 

E rezervată 


„ Pe la mesele pustii ale lubirilor 
. Lăsându-ne orfani în braţele Singurătăţii 
„ Peste mormintele Intrebărilor orfane de 


Răspunsuri 


. În Lacrimi de Cuvinte 

. Unde locuiește 

„ Alergând dezbrăcat de orice Principii 

. Ascuţite la Polizoarele Deșertăciunilor 

„ Pe străzile pietruite cu Deşertăciune ale Lumii 
„ De pe Ţărmurile unde lipsesc Clepsidrele Durerii 
. Gratiile Cuvintelor 

. Rolul Zidurilor unor Priviri de piatră amară 

„ Să ieşim învingători 

. Florile de gheaţă ale Destinului 

. Gata oricând să consoleze 

„ Le este ruşine 

25. La fiecare Reprezentaţie 

26. Prin convoaiele funerare ale Speranţelor 

27. O respiraţie în plus 

28. Numele Singurătății încins pe rugul Regretelor 

29. A juca piesele de Teatru Absurd 

30. În Lacrima Adevărului 

31. Identitatea de Statui Vivante 

32. Erai puntea pe care navigam 

33. Astru Divin 

34. O Cangrenă a Fericirii 

35. Chipul unei Singurătăți 

36. Un ucigaș de cea mai joasă speţă 

37. Cumpătul Speranţelor 

38. Numai pentru noi lubire 

39. De ce toate astea? 

40. Să te vindec Iubire 

41. Arta Absurdului Statuilor Vivante 

42. Rugurile Cerului 

43. Pe strada desfundată a Viciului 

44. Florile de Vise 

45. Cortegiile funerare ale Credinței 

46. Cu o sinceritate debordantă 

47. Ne învaţă paşii Durerii 

48. Îi cer Artei Absurdului acestei Lumi 

49. Mistuite de Arta Absurdului 

50. În ropotele de aplauze ale Iluziilor Vieţii şi 
Morţii 

51. O facem cu adevărat fericită 

52. Apreciază cum se cuvine 

53. Pe rugurile cărora ni se mistuie Iubirea 

54. Ne ducem Zilele de Plumb 

55. Suflete fără identitate 

56. În sălbăticia Societăţii de Consum Moarte 
57. Scânteind cu foc de Remușcări şi Regrete 
58. Zăpezi de Întuneric 

59. Greaţa Absurdului 

60. Către porțile aceleiaşi Morți 

61. Frânghia de sinucigaş a Destinului 

62. Nu ar fi devenit din Nefiinţă Fiinţă 

63. Carnea Virgulelor 

64. Pe ruinele podurilor pe care le trecem 

65. Cu mânecile Durerii 

66. Văzând ce fel de Roluri stranii 

67. Când îl găsim împotmolit 

68. Prin Icoanele Greșelilor Creaţiei 

69. Dar atât de admirate de Moarte 

70. Pe care abia mai înaintăm istoviţi de noi înşine 
71. Sunt un Blestem la fel de greu 

72. Eternităţi de Clipe pe care le-am trăit 

73. Care îi jucau Rolul în locul nostru 

74. Lungi şi agasante Iluzii ale Fericirii 

75. Pe Noroiul pârjolit de Uitare 

76. Ne-au însoţit până aici în Infernul Deşertăciunii 
77. Arta Absurdului Durerii 


SORIN CERIN 
- ARTA ABSURDULUI STATUILOR VIVANTE 
-Poeme filosofice- 


1) Suntem Statuile Vivante ale Absurdului 


Suntem Statuile Vivante ale Absurdului, 
forțate să Joace, 

cele mai inumane roluri, 

care ne umilesc, 

la tălpile reci şi lacome, 

ale Iluziilor Vieţii şi Morții, 

din care Suferințele ne croiesc, 
Coşmarurile, 

pe care să le îmbrăcăm, 

indiferent de Anotimpul, 

care se măsoară, 

în Greaţa de noi înşine, 

pe malurile abrupte, 

ale Non-Sensurilor Existenţei, 
gata în orice moment, 

să se surpe peste Privirile pierdute, 
ale Aglomeraţiilor Nimănui, 

ce rătăcesc, 

pe străzile Sufletelor pustii, 

ale Cuvintelor. 

2) Printre degetele răsfirate ale Privirilor 


Paturile Vorbelor Goale, 

abia ne aşteaptă, 

să adormim pe Genele Strămoşilor, 
atâtor Iluzii ale Vieţii şi Morții, 

ce poartă și azi, 

plumbul greu al Cuvintelor mistuite, 
de Singurătatea, 

din noi înşine, 

pe care abia o mai purtăm, 

pe umerii gârboviţi ai Destinului, 

de Statuie Vivantă, 

a unei Lumi, 

ce nu a fost niciodată a noastră, 

nici măcar atunci, 

când credeam că suntem, 
Nemurirea unei Iubiri, 

al cărei fum dens, 

ne-a trecut, 

printre degetele răsfirate ale Privirilor, 
pentru totdeauna. 


3) Pe scena roasă şi putredă a Destinului 


Promisiuni descompuse, 
împânzesc Târgurile de Conştiinţe, 

care-şi ţes pânzele, 

tot mai dese ale Compromisurilor, 
în care să ne prindem, 

Rolurile noastre, 

de Statui Vivante ale Absurdului, 
pentru a fi jucate, 

pe scena roasă şi putredă, 

a Destinului, 

care nu vrea să ne întindă, 

nici măcar o fărâmă de Iubire, 
primită de la Străinul Subconştient, 
al Adevărului Absolut, 

pentru a ne fi oferită nouă. 


4) Pentru a ne trece peste trupurile lor Destinul 


Suntem predestinaţi, 

să ne împletim, 

Iluziile Vieții şi Morții, 

de Statui Vivante ale Absurdului, 
pe durata, 

întregului nostru, 

Non-Sens Existențial, 

pentru a ţese pânza groasă a Durerii, 
pe care să o îmbrăcăm, 

la Zilele de sărbătoare, 

ale Deşertăciunilor, 

pe care suntem forțați, 

să le cinstim, 

din alaiurile funerare, 

ale Eternităţilor de Clipe, 

pe care ni le-a ucis Timpul, 

pentru a ne trece peste trupurile lor, 
Destinul. 


5) La malurile Ridurilor 


Așteptând, 

pe la colţurile Lacrimilor, 

ale căror străzi aglomerate, 

de Vorbe Goale, 

abia îşi mai pot duce, 

Statuile Vivante ale Absurdului, 
pe umerii de plumb, 

ai Viselor, 

cu aripile frânte, 

căzute pe fruntea plină de sudoare, 
a Destinului nostru, 

în care ne-am înecat Zilele, 

la malurile Ridurilor, 

din ce în ce mai înalte, 

ale Amăgirilor, 

de care n-am mai reuşit să trecem, 
vreodată. 

6) Rolurile noastre de Statui Vivante ale Absurdului 


Rolurile noastre, 

de Statui Vivante ale Absurdului, 
este să ducem pe spatele Simţămintelor, 
întreaga Durere şi Disperare a Lumii, 
ce aleargă cu noi, 

între Fiinţă şi Neființă, 

pe Orizonturile însângerate, 

ale Iluziilor Vieţii şi Morții, 

înecate de fiecare dată, 

în Lacrima apocaliptică, 

a Cuvântului Facerii, 

Non-Sensurilor Existenţei, 

pe care suntem forțați să le bem, 

în cănile de pustiu ale Destinelor, 

tot mai abătute, 

pe Căile spre Absolut, 

atât de pline de gropile Absurdului, 
încât au devenit impracticabile. 


7) Pe frunţile Cuvintelor Uitării 


Suntem forțați, 
să ne petrecem, 

întreaga Existenţă, 

petrecând la mesele goale, 

de orice Înţelesuri, 

ale Adevărurilor unor Iubiri, 

a căror Lacrimi, 

prelinse pe tâmplele Deşertăciunilor, 
au înflorit pe drumurile pustii, 
ale Absurdului, 

care ne înveşmântă, 

trupurile veştejite, 

de Statui Vivante, 

trecute demult, 

de prima tinereţe a Durerii, 

ce ne sapă necontenit, 

noi Riduri de Amintiri din Viitor, 
pe frunțile Cuvintelor Uitării, 

de noi înşine. 


8) Într-o continuă goană după Absurd 


Au început să cânte, 
lebedele Virgulelor, 

la gâturile cărora, 

ne-am agăţat Visele, 

ce alunecă grele şi abătute, 
pe fumurile tot mai dense, 
ale crematoriilor de Cuvinte, 

ce ard necontenit, 

în Privirile noastre, 

pustii şi reci, 

care se pierd, 

în aglomeraţiile de Zile Goale, 
printre care ne ducem, 
rosturile de Statui Vivante, 

ale Nimănui, 

într-o continuă goană, 

după Absurd. 


9) E rezervată 


Oricât de mult, 

am vrea să înlăturăm, 

gratiile ruginite ale Gândurilor, 
nu vom reuşi niciodată să ajungem, 
la masa îmbelșugată, 

a Speranţei împlinite, 

care e rezervată, 

numai pentru, 

Dumnezeul Greșelilor Creaţiei, 
al cărui Paradis trebuie întreținut, 
cu Infernul nostru, 

ale cărui margini, 

se pierd în nesfârşirea Durerilor, 
din Singurătatea Cuvintelor, 
rătăcite prin Privile noastre. 


13 


SORIN CERIN 
- ARTA ABSURDULUI STATUILOR VIVANTIE - 
-Poeme filosofice- 


10) Pe la mesele pustii ale Iubirilor 


Norii de plumb ai Privirilor, 

au început să-şi verse, 

Lacrimile Cuvintelor, 

în cănile de pustiu, 

ale Viselor deşarte, 

pe care le bem într-una, 

la crâşma insalubră a Destinului, 
unde domneşte fumul înecăcios, 
al Zilelor Goale, 

care ne servesc, 

pe la mesele pustii, 

ale lubirilor, 

Rolurile de Statui Vivante, 

pe care le-am achitat, 

cu Iluziile Vieţii şi Morţii noastre. 


11) Lăsându-ne orfani în braţele Singurătăţii 


Poduri de Vise, 

ce-abia se mai ţin, 

pe picioarele umflate şi pline de cicatrici, 
ale Rolurilor noastre, 

de Statui Vivante ale Absurdului, 

pe care suntem obligați, 

să le jucăm, 

pe străzile aglomerate de Durere, 
unde nu suntem lăsaţi, 

să ne aşezăm, 

câtuşi de puţin, 

pe Eternitatea nici unei Clipe, 

ca să ne odihnim, 

Disperarea, 

gata să se prăbușească, 

pe umerii deşălați ai Deşertăciunii, 
lăsându-ne orfani, 

în braţele Singurătăţii, 

de noi înşine. 


12) Peste mormintele Întrebărilor orfane de 
Răspunsuri 


Oricât de mult, 

ne-am dori să urcăm, 

Treptele Înlăcrimate ale Cerului, 
din Cimitirele Cuvintelor noastre, 
pentru a ajunge la Perfecțiune, 

nu vom face nimic altceva, 

decât să implorăm Destinul, 

să ne ofere, 

Roluri atât de străine de noi înşine, 

încât până și Iluziile Vieţii şi Morții, 
ne-ar plânge, 

cu Zâmbetele încleştate ale Zidurilor, 
din Privirile abătute a Zilelor Goale, 
care-şi dorm somnul de veci, 

pe Genele Sângelui, 

Durerilor unor Străbuni, 

ale căror case de plumb, 

atârnă grele, 

peste mormintele Întrebărilor, 
orfane de Răspunsuri, 

ale Păcatelor noastre Originare, 

care ni se scurg, 

prin trupurile vlăguite, 

de Statui Vivante ale Absurdului. 


13) În Lacrimi de Cuvinte 


Zodii ale Blestemelor, 

ce aparent par pierdute, 

de Legămintele, 

Non-Sensurilor Existenţei, 

încă ne mai caută, 

trupurile descompuse, 

ale Zilelor Goale, 

a căror Roluri de Statui Vivante, 
ale Absurdului, 

s-au pierdut în praful Anilor de nea, 
care s-au topit, 

în Lacrimi de Cuvinte, 

peste respiraţia de plumb a Destinelor, 
în aglomeraţia cărora, 

ne-am pierdut, 

străzile desfundate ale Sufletelor, 
pe care trebuia, 

să ne jucăm spectacolele, 

Iluziilor Vieţii şi Morţii, 

în aplauzele spectatorilor, 

cu nume de Suferinţe. 


14) Unde locuieşte 


Respirăm, 

întregul nostru, 

Non-Sens Existenţial, 
numai Cimitire de Cuvinte, 
turnate în cănile de pustiu, 
ale Destinului, 

atât de beat, 

încât abia îşi mai poate duce, 
Iluziile Vieții şi Morții, 

la adresa scrisă, 

pe plicurile Clipelor noastre, 
de către Deşertăciune, 

unde locuieşte, 
de la naşterea fiecărui Suflet, 
propria lui Suferinţă. 


15) Alergând dezbrăcat de orice Principii 


Tăcut şi resemnat, 

Adevărul Absolut, 

al Străinului Subconștient, 

a ajuns să ne bea, 

din cănile de pustiu, 

Suferinţa Iluziilor Vieţii şi Morţii, 
până când şi-a pierdut minţile, 
alergând dezbrăcat, 

de orice Principii, 

pe străzile desfundate, 

ale Conştiinţei, 

unde pare a se fi rătăcit, 
pentru totdeauna, 

pe la porţile bordelurilor pline, 
de Zile Goale, 

care l-au ademenit, 

în paturile Mormintelor, 

de Zâmbete încleştate, 

ale Anilor, 

ce ne sunt înscrişi, 

prin cărțile de identitate, 

ale Deşertăciunilor, 

alături de fotografia noastră, 

de Statui Vivante ale Absurdului, 
care ne jucăm într-una, 

Rolurile grele şi cenușii de Plumb, 
scrise de Moarte. 


16) Ascuţite la Polizoarele Deşertăciunilor 


Tulpini descompuse de Vise, 
se pierd, 

în fumurile Cuvintelor, 

care se răsfiră, 

printre degetele Cerului, 
Durerilor noastre, 

ascuţite, 

la Polizoarele Deşertăciunilor, 
de către Privirile mistuite, 

de plumbul care le apasă, 
Inimile de Spini, 

însângerate, 

pentru a fi depuse, 

pe frunțile pline de sudoare, 
ale Coroanei unei Suferințe, 
al cărei rol, 

trebuie jucat de către noi, 
Statuile Vivante ale Absurdului, 
ce pare că am fi rămas, 

ale Nimănui. 

17) Pe străzile pietruite cu Deșertăciune ale Lumii 


Sunt trup, 

de lebădă cântătoare, 

menită pentru a fi Statuie Vivantă, 
a Absurdului, 

de la teatrul stradal al Morţii, 

care scrie în fiecare Zi, 

scenarii imposibile, 

pentru a fi pe placul, 

Iluziilor Non-Sensurilor Existenţei, 
în aplauzele cărora, 

ne mistuim, 

Eternităţile Clipelor, 

ce ne îngroașă, 

convoaiele funerare, 

ale Destinelor unor Suferinţe, 

de care avem parte, 

din belşug, 

pe străzile pietruite cu Deşertăciune, 
ale Lumii. 


18) De pe Ţărmurile unde lipsesc Clepsidrele Durerii 


Te caut Lumină Divină, 
a Răsăriturilor, 

de pe Ţărmurile unde lipsesc, 
Clepsidrele Durerii, 

al căror rol, 

îl jucăm obligatoriu, 

tot noi, 

Statuile Vivante ale Absurdului, 
care trebuie să stârnim de fiecare dată, 
aplauzele frenetice ale Morţii, 
fără de care, 

Iluzile Non-Sensurilor Existenţei, 
nu sunt lăsate, 

să ne arunce, 

nici măcar, 

cele câteva firimituri, 

de Zâmbete încleştate, 

ale Mormintelor de Cuvinte, 

care ne mai hrănesc câteodată, 
Foamea, 

de a fi noi înşine. 


19) Gratiile Cuvintelor 


Oare chiar trebuie”, 

să ne jucăm zilnic, 

atât de bine, 

rolul pregătit de Absurd, 
cu nume de Suferinţă, 


21 


SORIN CERIN 
- ARTA ABSURDULUI STATUILOR VIVANTIE - 
-Poeme filosofice- 


încât până și Iluziile Vieţii şi Morții, 
să se oprească, 

la festivalul dedicat nouă, 

Statuilor Vivante, 

ale acestei Lumi, 

ŞI să se întrebe, 

dacă mai merită să fim încătuşate, 
pe străzile umplute, 

cu Gratiile Cuvintelor, 

din închisorile Viselor, 

ce doreau să evadeze, 

către tărâmurile Străinului Subconştient, 
al Adevărului Absolut, 

al Iubirii? 


20) Rolul Zidurilor unor Priviri de piatră amară 


Pe cine să întreb?, 

de ce tot noi, 

Statuile Vivante ale Absurdului?, 
trebuie să jucăm, 

de fiecare dată?, 

când ne întâlnim întâmplător, 

cu Umbrele pașşilor unei lubiri?, 

Rolul Zidurilor unor Priviri, 

de piatră amară?, 

pe care trebuie să le sculptăm într-una, 

până ce va ieși, 

de sub praful Vorbelor Goale, 
ale Greşelilor Creaţiei, 

din bordelurile sfinte, 

ale Catedralelor de Vise, 

Chipul cioplit al unui Dumnezeu, 
care să se asemene cu noi, 
atunci când nu ne bem, 

propriile Lacrimi ale Cuvintelor, 
în cănile de pustiu, 

ale Destinului, 

pe care suntem obligați, 

să-l ducem pe umerii, 
Suferinţelor?. 


21) Să ieşim învingători 


Rătăciţi printre meandrele, 
Iluziilor Vieţii şi Morții, 
încercăm de fiecare dată, 

să ne depăşim calitățile, 

de Statui Vivante ale Absurdului, 
jucând rolul bizar, 

al Fericirii, 

atunci când afişăm, 

trambuline de Zâmbete, 

de pe care ne sar Cuvintele, 

în Lacrimile adânci și reci, 

ale Compromisurilor, 

învățând să înoate, 

pentru competiția Deșertăciunilor, 
la care sperăm, 

de fiecare dată, 

să ieşim învingători. 


22) Florile de gheaţă ale Destinului 


Suntem Statuile Vivante, 

ale Absurdului, 

ce ne jucăm Rolurile Timpului, 

la Dansul Rătăcirilor, 

de pe scenele Ruinelor de Vise, 

ale Iluziilor Vieţii şi Morții, 
deoarece dorim, 

să ne învingem propriul Sine, 

pentru a reconstrui din el, 

cu totul altceva, 

decât, 

Catedralele distruse ale Înţelesurilor, 
înconjurate de Cimitirele de Cuvinte, 
unde ne-am înmormântat dintotdeauna, 
Strămoșii Genelor Suferinţei, 

la căpătâiul cărora, 

ne-am plantat, 

florile de gheaţă ale Destinului, 
drept mulțumire, 

pentru cănile de pustiu, 

ce ni le-au dăruit, 

ca să ne bem din ele, 

nectarul Deşertăciunii. 


23) Gata oricând să consoleze 


Respirăm aerul crud, 

de Statui Vivante, 

al Iluziilor Vieţii şi Morţii, 
în care suntem obligați, 

să ne jucăm rolurile obscure, 
ale Conştiinţei Nimănui, 
alături de Zilele Goale, 
gata oricând să consoleze, 
bolile incurabile, 

ale Eternităţilor de Clipe, 
pe care Timpul perfid, 

abia așteaptă să ni le ucidă, 
la Tălpile, 

propriilor noastre Destine. 

24) Le este ruşine 


Iluziile Non-Sensurilor Existenţei, 
ne plătesc la suprapreţ, 

biletele către Moarte, 

unde jucăm noi spectacole, 

de Statui Vivante, 

ale Compromisurilor, 

îmbrăcate în haina strălucitoare, 

a Fericirii, 

scoasă din şifonierul, 

Anilor atât de ponosiţi, 

încât până şi Deşertăciunilor, 

le este ruşine, 

să iasă cu ei, 

pe străzile desfundate, 

ale Privirilor de plumb, 
încoronate cu Cimitirele de Cuvinte, 
a căror spini, 

fac să țţâşnească Sângele Apusurilor, 
Străbunilor Suferinței, 

din Inima de Cer pustiu, 

a Singurătăţii. 

25) La fiecare Reprezentaţie 


Care dintre noi, 

suntem în stare, 

să renunțăm la rolul de Statuie Vivantă, 
pe care ni l-a hărăzit Destinul?, 

la teatrul Iluziilor Vieţii şi Morţii, 
fără ajutorul, 

Luminii Divine, 

a lubirii, 

pe care sperăm, 

ca într-o bună zi, 

să o putem întreba, 

cum ar trebui să ne schimbăm, 
garderoba Suferinței, 

pe care o îmbrăcăm, 

la fiecare Reprezentaţie, 

a Eternităţilor noastre de Clipe, 
ucise de fiecare dată, 

de către aplauzele Deșertăciunilor. 


26) Prin convoaiele funerare ale Speranţelor 


S-au împotmolit, 
lernile sentimentale, 

de Frigurile aspre, 

de pe buzele Cuvintelor, 

ale căror Statui Vivante suntem, 
pe străzile care nu zâmbesc niciodată, 
Fericirii, 

ce trece nebăgată în seamă, 

de Iluziile Vieţii şi Morții, 

prin convoaiele funerare, 

ale Speranţelor, 

ce se îndreaptă abătute, 

către mormintele Gândurilor, 
săpate cât mai adânc, 

în Sufletele noastre. 


27) O respiraţie în plus 


Regrete adânci şi prăpăstioase, 
în care cădem, 

agățaţi cu mâinile, 

de toartele cănilor de pustiu, 
pe care nu le omitem niciodată, 
din Rolurile noastre, 

de Statui Vivante, 

ale Viselor, 

până nu ne terminăm Spectacolul, 
de a muri, 

alături de Moartea, 

care moare odată cu noi, 

pe lespezile grele de Nori, 

ce ne vor acoperi, 

Regretele de a fi alungat Iubirea, 
atunci când ne cerșşea, 

o singură fărâmă, 

din Eternitatea unei Clipe, 

şi pe care am dat-o plini de lăcomie, 
unei Lumi, 

ce s-a dovedit a fi a Nimănui, 
dar care ne promitea, 

o respiraţie în plus, 

la Anii de plumb ai Destinului. 


28) Numele Singurătăţii încins pe rugul Regretelor 


Ne-am ros tălpile Cuvintelor, 
peste Orele pustii, 

de Statui Vivante, 

ale Gândurilor, 

ce ne-au fost invitate de către Destin, 
la masa cea de taină, 

a Iluziilor Vieţii şi Morţii, 
unde au fost învăţate, 

ce este Suferinţa, 

Zilelor Goale, 

care au refuzat tratamentul, 

străzilor aglomerate, 

ale Privirilor de plumb, 

care se lasă pe umerii vlăguiți, 

ai Viselor noastre, 

ce-abia mai reuşesc, 

să ne adreseze câteva Virgule, 

ŞI astea încâlcite, 

printre nodurile unor Semne de Întrebare, 
care nu ne-au spus niciodată nimic altceva, 
decât numele Singurătăţii, 

încins pe rugul Regretelor. 


29) A juca piesele de Teatru Absurd 


A vorbi despre Adevăr Absolut, 
este ca şi cum ai naște, 

Fiinţa din Nefiunţa, 

Eternităţii, 

care ne-a înveșmântat, 

cu Lumina Divină, 

a Fericirii, 

pierdută definitiv, 

prin Labirinturile de Poduri, 

ale Suferinţelor, 

care ne unesc, 

Iluziile Non-Sensurilor Existenţei, 
de cele ale Vieţii și Morții, 

zămislite de Greşelile unei Creaţii, 
a Nimănui, 

pe care noi, 

Statuile Vivante ale Deşertăciunii, 
le folosim ca scenarii, 

pentru a juca, 

piesele de "Teatru Absurd, 

pe scena putredă a acestei Lumi. 


30) În Lacrima Adevărului 


Atunci când mi-ai dăruit, 
Fericirea, 

nu credeam că Destinul, 

mi-o va așeza, 

la gâtul de lebădă cântătoare, 
a acestui Viitor al Singurătăţii, 
pe care eu, 

Statuia Vivantă, 

a acestei Vieţi, 

îl port la Inima de Cer, 

a Cuvântului propriei Naşteri, 
printre aglomerațiile de Iluzii, 
ale Non-Sensurilor Existenţei, 
unde nu credeam că te voi pierde, 
atât de uşor, 

în Lacrima Adevărului, 

prin care mi se scurge Iubirea, 
către Oceanul de Durere, 
turnat în cănile de pustiu, 

ale Destinului, 

pe care le golesc, 

în fiecare Eternitate de Clipă, 
amintindu-mi de tine. 


31) Identitatea de Statui Vivante 


Umbre de Cuvinte, 

căzute în dizgrația Prezentului, 
încă mai urmăresc, 

Jocurile de Foc, 

ale Destinelor noastre, 

care ne ard Singurătățile, 

pe rugurile Durerii, 
luminând-ne cu ele, 
Fericirea, 

tot mai îndepărtată, 

care se ascunde, 

printre hăţișurile Speranţelor, 
unde doream, 
undeva-cândva, 

să ne pierdem, 

identitatea de Statui Vivante, 
ale Iluziilor Vieţii şi Morții, 

crezând că va veni Ziua, 
când vom reuşi să evadăm, 
de noi înşine. 


32) Erai puntea pe care navigam 


Erai puntea pe care navigam, 

către Steaua Nemuririi, 

Iubind, 

fără să mai ştiu, 

că sunt o nesemnificativă, 

Statuie Vivantă, 

legată cu sforile Destinului, 

în mâinile Iluziilor Vieţii și Morţii, 
care mă aruncă, 

pe scena Teatrului Absurd, 

al Non-Sensurilor Existenţei, 
pentru a-mi juca rolul, 

în spectacolul cu nume de Suferinţă, 
regizat de către Cănile de Pustiu, 
ale Deşertăciunilor, 

pe care trebuie să le beau, 

până la capăt, 

de fiecare dată, 

când întâlnesc Ochii de Cer, 

ai Sufletului tău. 

33) Astru Divin 


Atunci când ai fost clădită, 

din praful stelar al Dragostei, 
Lumina Divină, 

a ştiut ce stele să aleagă, 

pe bolta Infinitului, 

pentru a ne dărui unul altuia, 
Steaua Nemuririi, 

unei Iubiri, 

pe care Universul o aştepta, 

de mai bine de o Eternitate, 

să se nască, 

pentru a-i lumina Depărtările, 
cu strălucirea ei, 

de Astru Divin, 

ale cărui flăcări de Simţăminte, 
îi topesc, 

până şi cele mai îngheţate unghere, 
ale Singurătăţii. 


34) O Cangrenă a Fericirii 


Rădăcini de stele, 
înfipte în Țărâna Intrupării Cuvintelor, 

de către Greşeala Creaţiei, 

pentru a diviniza, 

o Cangrenă a Fericirii, 

care şi-a pierdut orice strălucire, 
de când au încolțit, 

spasmele Durerilor Facerii, 

ce ne îmbracă Eternităţile Clhpelor, 
ucise de Timpul, 

măsurat de Statuile Vivante ale Absurdului, 
după Clepsidrele, 

croite prin Bordelurile Conștiinţei, 
Iluziilor Vieţii şi Morții, 

în care ne trăim, 

Moartea. 


35) Chipul unei Singurătăți 


Maluri surpate de Cuvinte, 
străjuiesc Gândurile de plumb, 
ale Apusurilor însângerate, 
accidentate de Timpul indiferent, 
aflat în traficul de carne vie, 

al Statuilor Vivante, 

cărora le cronometrează, 

Iluziile Vieții și Morții, 

după cele mai rafinate rețete, 

ale Cănilor de Pustiu, 

din care trebuie să bem, 

Lacrimile pietrelor amare ale Înţelesurilor, 
Non-Sensurilor Existenţei, 

din care ne-am sculptat, 

chipul unei Singurătăţi, 

pe care abia mai reuşim să o ducem, 

pe umerii vlăguiți de sudoarea, 
Speranţelor. 


36) Un ucigaș de cea mai joasă speţă 


Labirinturi de Compromisuri, 

lovesc cu putere, 

în masa amorfă a Păcatelor Originare, 
pe care le purtăm, 

de fiecare dată, 

atunci când noi, 

Statuile Vivante ale Absurdului, 

ne dăm în spectacol, 

în fața Iluziilor Non-Sensurilor Existenţei, 
urcând pe scena Morţii, 

de pe care ne invocăm cu aplomb Viaţa, 
recitând fiecare strofă, 

pentru care şi-a dat ultima suflare, 

câte o Eternitate de Clipă, 

ce ar fi reuşit să ne salveze, 

din infernul acestei Lumi, 

dacă am fi ştiut, 

de ce a devenit Timpul, 

un ucigaş de cea mai joasă speță, 
când s-a întâlnit cu Greşelile Creaţiei, 
ale Dumnezeului, 

Nimănul. 


37) Cumpătul Speranţelor 


Icoane făcătoare de minuni, 

numai pentru Păcatele Originare, 
străjuiesc Zidurile apăsătoare, 

ale Cuvintelor, 

din Privirile descompuse, 

în care se pare că ne-am pierdut, 
mai demult decât Vremurile, 
Cumpătul Speranţelor, 

mistuite pe altarele, 

Iluziilor Non-Sensurilor Existenţei, 
la care ne închinăm, 

fiecare Eternitate de Clipă, 

pe care o sacrificăm forţaţi, 

în cinstea Morţii, 

care ne dă drept mulțumire, 
îndeajuns de multe Cimitire de Cuvinte, 
încât să nu ducem lipsă, 

de nici un loc de veci, 

pentru vreo Dorinţă, 
de acum înainte. 


38) Numai pentru noi Iubire 


Plouă cu Vise, 

pe străzile murdare de Compromisuri, 
ale căror gropi de Înţelesuri, 

sunt astupate la repezeală, 

de Spectacolele Statuilor Vivante, 
ale Absurdului, 

pe care le dăm fiecare dintre noi, 
la porţile ruginite, 

dar mereu deschise, 

ale Convoaielor funerare, 
conduse solemn de Timpul, 

mare maestru de Ceremonii, 

a Lacrimilor, 

pline de Zilele Goale, 

ce se îndreaptă alene, 

către aceelași Cimitir de Cuvinte, 
pe care Iluziile Vieții şi Morții, 
l-au amenajat cu mult fast, 

numai pentru noi, 

Iubire. 

39) De ce toate astea? 


Spune-mi Doamne, 

câte Eternităţi de Clipe, 

ai îngropat la tălpile Păcatelor Originare, 
doar ca să-ţi ascunzi, 

Greşelile propriei Tale Creaţii? 


Câte Orizonturi de Plumb, 

ai lăsat să cadă, 

pe umerii vlăguiţi ai Viselor, 

care şi-au pierdut până şi ultima Șansă, 
de a se împlini?, 

când se putea să fie Fericire, 

pentru fiecare Zi, 

lăsată să se mistuie în această Lume, 
care-ţi întreține Ţie Paradisul, 
ridicându-ţi Catedrale de Iubire? 


De ce toate astea? 

40) Să te vindec Iubire 


Aș fi dat orice, 

să te vindec, 

Iubire, 

atunci când ne-am lovit brutal, 
de Gările Zidurilor de Cuvinte, 
unde trenul Inimii noastre de Cer, 
nu a mai venit niciodată, 

la peronul Așteptărilor, 

din Privirile căzute, 

în Prăpastuile Frigului din Gânduri, 
alături de care, 

rătăcim faţă de noi înşine, 
înfruntând Depărtările, 

prin Sângele învolburat, 

al Răsăriturilor Singurătăţii, 
încât suntem conștienți, 

că nu ne vom găsi vreodată, 
Portul în care să ne acostăm, 
Lacrimile Viselor, 

care să se îmbrățişeze, 

atunci când ni se preling, 

pe feţele de Statui Vivante, 

ale Absurdului, 

ce nu vor pentru nimic în Lume, 
să înveţe mimica Plânsului, 
fuindcă totuşi, 

încă mai speră, 
să poată râde împreună. 


41) Arta Absurdului Statuilor Vivante 


Greşelile Creaţiei, 

Dumnezeului Nimănui, 

au devenit atât de rafinate, 

încât au dezvoltat, 

Arta Absurdului, 

Statuilor Vivante, 

ce a devenit, 

o adevărată Catedrală a Torturii, 
clădită cu cărămizile Durerilor noastre, 
care ne obligă, 

să jucăm de fiecare dată, 

numai pe Scena învechită, 
prăfuită cu Disperare, 

şi mucegăită de Cruzime, 

a Lumii Păcatelor Originare, 

cu scândurile Iluziilor Vieţii şi Morții, 
atât de putrede, 

încât fiecărui actor, 

ne este teamă, 

ca nu cumva să cădem, 

înainte de propriul Destin, 

în braţele Cimitirelor de Vise, 

la porţile cărora, 

stau cortegiile funerare, 

ale Speranţelor, 

ce-şi conduc pe ultimul drum, 
Eternitățile Clipelor moarte, 
ale căror Spectacole, 

le-am jucat fiecare dintre noi, 
cu casele închise, 

ale Non-Sensurilor Existenţei. 


42) Rugurile Cerului 


Fiecare Statuie Vivantă, 

a fost creată, 

să devenim o liră a Lacrimilor, 
Cuvântului Facerii, 

la care să-şi cânte tristețea Neputinţei, 
Dumnezeul Greșelilor Creaţiei, 

pe Orizonturile tulburi şi însângerate, 
ale Istoriilor Păcatelor Originare, 
ce-și menţin aprinse, 

Rugurile Cerului, 

pentru a mistui pe ele, 

Spectacolele de Statui Vivante, 

pe care le dăm zilnic, 

prin Târgurile Eternităţilor de Clipe ucise, 
ale Iluziilor Vieţii şi Morții noastre. 

43) Pe strada desfundată a Viciului 


Răstigniți, 

pe Arta Absurdului Statuilor Vivante, 
încercăm să jucăm, 

numai în Spectacolele, 

Iluziilor Vieţii și Morții, 

care sunt aplaudate, 

de Păcatele Originare, 

pe strada desfundată a Viciului, 
ştiind că acesta, 

are un Cimitir de Cuvânt, 

greu de spus, 

înaintea Greşelilor Creaţiei, 

a căror Cunoaştere o împărtăşim, 
Zilelor Goale, 

din Bordelurile Fericirii noastre, 
păzite cu străşnicie de Timpul, 
ce şi-a masacrat, 

propriile Eternităţi de Clipe, 
pentru a-şi plăti construcția clădirii, 
Teatrului Absurd, 

al Destinelor noastre. 

44) Florile de Vise 


Tărmuri de Cuvinte, 

cu nisipul Înţelesurilor, 
spulberat de Vânturile Îndoielii, 
de a se mai scurge, 

prin Clepsidrele Sentimentelor, 
pe care încă mai reuşim, 

să le ţinem, 

la pieptul Inimii de Cer, 

a Privirii noastre, 

ale cărei bătăi, 

o simțim, 

chiar și atunci, 

când Arta Absurdului Durerii, 
de a fi Statui Vivante, 

ale Păcatelor Originare, 

ne lovesc Eternităţile Clipelor, 
pentru a ne despărți, 

de Florile de Vise, 

pe care ni le întindem unul altuia, 
Iubind. 

45) Cortegiile funerare ale Credinței 


Resemnaţi, 

pe străzile aglomerate cu Vicii, 
ale Destinelor, 

rupte din Orizonturile pustiite, 
de Păcatele Originare, 

ale Greşelilor Creaţiei, 

ne înnodăm funiile Viselor, 

la gâturile de lebede cântătoare, 
a Speranţelor, 

conduse de cortegiile funerare, 
ale Credinței, 

în Arta Absurdului Statuilor Vivante, 
la tălpile căreia ne jertfim, 
până şi ultima fărâmă, 

din Eternitatea Clpei, 

ce i-a mai rămas de ucis, 
Timpului, 

care ne însoţeşte, 

pe ultimul drum, 

către Cimitirele de Cuvinte, 

pe Tărâmurile cărora, 

ne-am clădit dintotdeauna, 
Catedralele Deşertăciunii, 
pentru a ne închina, 

la Icoanele Durerii, 

care le atârnă pe Zidurile masive, 
ale Remușcărilor noastre. 

46) Cu o sinceritate debordantă 


Ştiu că ai lipsit, 

la Spectacolul din această seară, 
unde am fost împins de către Destin, 
să deslușesc, 

Arta Absurdului de Statuie Vivantă, 
Iluziilor Non-Sensurilor Existenţei, 
pe care le-am plimbat, 

prin toate Greşelile Creaţiei, 

acestei Lumi a Nimănui, 

Iubind, 

cu o sinceritate debordantă, 
Adevărul, 

Păcatelor Originare, 

care ne-a despărțit de noi înşine, 
îndepărtându-ne mereu, 

până când am devenit, 

un Univers al Singurătății, 

căzut în genunchii Durerii, 

la Icoanele făcătoare de minuni, 

ale Deşertăciunii. 

47) Ne învaţă pașii Durerii 


Ne naştem, 

într-o sală de aşteptare, 

a unei gări părăsite, 

de trenurile Iubirii, 

ce ne-a devenit scena, 

pe care trebuie să ne dansăm, 
propria Viaţă, 

îmbrățişând Arta Absurdului, 
Statuilor Vivante, 

care ne învață paşii Durerii, 
pe muzica cadenţată, 

a Iluziilor Vieţii şi Morţii, 
interpretată cu atâta măiestrie, 
de către Destin, 

la Balul Cimitirelor de Cuvinte, 
ale Deşertăciunilor, 

pe care le bem, 

în cănile de pustiu, 

ale Viitorului. 

48) Îi cer Artei Absurdului acestei Lumi 


Plouă cu Aripi de Statui Vivante, 
prăbuşite pe asfaltul Gândurilor, 
reci şi negre, 

ce înălţau undeva-cândva, 
Visele Amintirilor din Viitor, 
spre Lumina Divină a Fericirii, 
acum zac inerte, 

şi plânse, 

doar de Ochii de Cer, 

ai Nemărginirii, 

unei Iubiri, 

care îi cer, 

Artei Absurdului acestei Lumi, 
să nu le înjosească folosindu-le, 
ca recuzită pentru Spectacolul, 
Condiţiei Umane, 

care se joacă cu casa închisă, 
de când ne-am născut, 

pe străzile insalubre, 

de Ţărână a Întrupării, 

în Deşertăciune. 

49) Mistuite de Arta Absurdului 


Noduri de Vise rebele, 

stau legate de Coșmarurile, 
Cănilor de Pustiu, 

spre a fi date Fericirii, 

să le bea, 

până la capătul Răbdărilor, 
unor Orizonturi ale Nimănui, 
pe care Ambiţia unui Dumnezeu, 
al Greşelilor Creației, 

le-a transformat, 

în cavouri funerare, 

pline cu oasele albite, 

ale Speranţelor, 

de a prinde, 

ultimul tren al lubirii, 
mistuite de Arta Absurdului, 
Statuilor Vivante, 

pe care o interpretăm, 

cu sârguință, 

prin Cimitirele de Cuvinte, 
ale Disperării. 

50) În ropotele de aplauze ale Iluziilor Vieţii şi Morţii 


Zodii ale Disperării, 

sunt jucate, 

în Spectacolul Artei Absurdului, 
de către Statuile Vivante, 

ale Destinelor, 

pe scenele ponosite şi triste, 
pline cu imitații jalnice, 

de carton ondulat, 

ale Adevărurilor Absolute, 
folosite ca recuzită, 

pentru lubirile, 

pe care le interpretăm, 

pe bulevardele Viselor năruite, 
unde ne plimbăm şi azi, 
ruinele Speranţelor, 

în ropotele de aplauze, 

ale Iluziilor Vieţii şi Morții. 


51) O facem cu adevărat fericită 


Ferestre de Cer, 
strivite de plumbul cenușiu, 
şi neprimitor al Norilor, 

Cimitirelor de Cuvinte, 

care ni se preling, 

în stropi indiferenți şi reci, 
peste frunțile cănilor de pustiu, 
ale Disperării, 

umplându-le până la refuz, 

ca mai apoi să le bem, 

licoarea sculptată, 

în piatra amară a Destinului, 
de către Arta Absurdului, 
Statuilor Vivante, 

pe care le interpretăm cu măiestrie, 
spre deliciul unei Morți, 

pe care o facem cu adevărat, 
fericită. 


52) Apreciază cum se cuvine 


Oare cât Paradis, 

va mai reuși să ducă, 

pe umerii săi vlăguiţi, 

de Disperare, 

Infernul acestei Lumi, 

a Dezrădăcinării, 

de Lumina Divină a lubirii?, 

unde suntem forțați să interpretăm, 
cele mai năstruşnice roluri, 

ale Statuilor Vivante, 

ducând Arta Absurdului, 

spre cele mai performante culmi, 

ale Deşertăciunii, 

spre deliciul Iluziilor Vieţii şi Morţii, 
care apreciază cum se cuvine, 
Non-Sensurile Existenţei noastre, 
ucigându-ne Eternităţile Clipelor, 
ajutate de Timp. 


53) Pe rugurile cărora ni se mistuie Iubirea 


Oare câte reprezentații, 

mai avem de dat, 

cu Spectacolul sinistru, 

al Non-Sensurilor Existenţei, 
care ne-au forțat, 

să devenim lebede cântătoare, 
cu gâturile înnodate, 

de Fericirea Morții, 

pe bulevardele Disperărilor, 
unde am rămas, 

singurele Statui Vivante, 

care ne jucăm întreaga Viaţă, 
pe acest scenariu, 

al Disperării, 

unde Nimeni nu ne mai privește, 

recuzita însângerată a Apusurilor, 
aprinse de flăcările Durerii, 

pe rugurile cărora ni se mistuie, 
Iubirea. 


54) Ne ducem Zilele de Plumb 


Înveșmântaţi în mantia Disperării, 
Statuilor Vivante ale Deșertăciunii, 
ne ducem Zilele de Plumb, 

pe umerii Norilor de Vise, 

tot mai vlăguiți și debusolați, 

ce reuşesc cu greu să treacă, 
podurile ruinate, 

de Arta Absurdului, 

care ne unesc Zilele Goale, 

legate la Ochii de Cer, 

ai Împlinirilor, 

de gările pustii și triste, 

ale Despărțirilor, 

prin care nu ştiu, 

dacă ne-a mai rămas, 

măcar o firimitură, 

din Eternitatea unei Clipe, 

care-şi aşteaptă în zadar, 

Iubirea? 

55) Suflete fără identitate 


Reptile de Nori reci şi crude, 
ne sfâşie Cerul Cuvintelor, 
din Privirile rătăcite, 

prin aglomeraţia de Suflete, 
fără identitate, 

a Statuilor Vivante, 

cărora le interpretăm, 

Arta Absurdului, 

pe Orizonturile pustii, 
aprinse de flăcările Disperării, 
care ne acompaniază, 

dansul nebun, 

al Iluziilor Vieţii şi Morţii, 
pe care le ținem, 

în braţele Deșertăciunilor, 
întreaga noastră osândă, 

de a fi întrupaţi, 

în Ţărâna Durerii. 


56) În sălbăticia Societăţii de Consum Moarte 


Răsfiraţi, 
printre Mormintele Intrebărilor, 

înhumate în cavourile Răspunsurilor, 
reci şi neprimitoare, 

pe care le-am adresat, 
undeva-cândva, 

Iubirii, 

am ajuns, 

să ne interpretăm, 

rolurile Artei Absurdului, 

unor Statui Vivante, 

a căror recuzită este Disperarea, 
unor animale de pradă, 

care nu mai pot sfâşia, 

Conştiinţa Nimănui, 

în sălbăticia Societăţii de Consum, 
Moarte. 


57) Scânteind cu foc de Remuşcări şi Regrete 


Roţile de cremene ale Speranţelor, 
bântuite de Amintirile Viitorului, 
scrăşnesc pe drumurile fără de întoarcere, 
ale Sentimentelor, 

scânteind cu foc de Remuşcări și Regrete, 
de câte ori întâlnesc, 

câte o piatră amară a Fericirii, 

din care Sufletul îşi sculpta Visele, 

acum înmormântate, 

în noroiul rece al câte unei Întrupări, 

de Zile Goale ale Uitării, 

reuşind să evadeze, 

din condiția umilă, 

de Statuie Vivantă a Absurdului, 

pe care trebuia să o interpreteze, 

cât mai perfect cu putință, 

spre deliciul Non-Sensurilor Existenţei, 
ce deţin controlul, 

acestei Lumi a Nimănul. 


58) Zăpezi de Întuneric 


Zăpezi de Întuneric, 

ne îngheaţă, 

măduva Inimii de Cer, 

ce cade grea şi apăsătoare, 
peste Lacrimile, 

Cuvintelor fierbinți, 
topindu-se la tălpile Viselor, 
pe care ni le adresăm fără să știm, 
Absurdului, 

al cărui rol de Statuie Vivantă, 
îl interpretăm, 

pe scenele pustii, 

ale Întrebărilor, 

despre noi înșine, 

care ne acompaniază Disperarea, 
aruncată în groapa cu lei, 

a Durerilor, 

de Iluziile Vieţii și Morţii. 


59) Greaţa Absurdului 


Ziduri de piatră amară, 

ne străjuiesc Privirile sculptate, 
în trupurile lor masive, 

de Neînţelesuri şi Singurătate, 
pentru a fi vândute pe nimic, 
celor mai odioase roluri, 

de Statui Vivante, 

pe care trebuie să le interpretăm, 
folosind recuzita roasă şi învechită, 
a Întrebărilor fără Răspunsuri, 
ce ni se scurg, 

în cănile de pustiu, 

ale Disperării, 

umplându-le până la refuz, 

cu Greaţa Absurdului, 

Iluziilor Vieţii şi Morții, 

acestei Lumi, 

la care am fost osândiţi, 

să trăim. 

60) Către porţile aceleiași Morți 


Lacrimi de Vise, 

arse pe rugul Singurătăţii, 

ni se prelig rebele, 

pe Cerul Inimilor, 

a cărui Nori de Cuvinte, 

abia se mai abţin, 

să nu iște Furtunile, 

Rolurilor de Tunete şi Fulgere, 
a Statuilor Vivante, 

pe care le interpretăm, 

pentru a ne desfăta Moartea, 
cu Absurdul rece și distant, 

al Destinelor, 

Întâmplărilor Neîntâmplătoare, 
izvorâte din Greşelile Creaţiei, 
pe care suntem obligați să le ducem, 
întreaga noastră Existenţă, 

a Non-Sensurilor, 

către porțile aceleiași Morți, 
care se va dovedi, 

unica noastră izbăvire, 

de noi înşine. 

61) Frânghia de sinucigaș a Destinului 


Candelabre de Vise, 

cărora le aprindem, 

dorințele noastre de a fi împreună, 
peste întunericul Zilelor Goale, 
primite ca recuzită, 

de la Iluziile Non-Sensurilor Existenţei, 
strălucesc, 

pe bulevardele infecte, 

ale Statuilor Vivante, 

cărora le interpretăm, 

fără voia noastră, 

Rolurile Absurdului, 

în care ne-au întrupat, 
Disperările, 

pe care trebuie să le jucăm, 
până la capătul, 

unde ni se termină, 

Frânghia de sinucigaș, 

a Destinului, 

de care ne-am înnodat, 
Întâmplările Neîntâmplătoare, 
dintre Fiinţă şi Nefunţă. 

62) Nu ar fi devenit din Nefiinţă Fiinţă 


Abisuri adânci, 

de Gânduri îndoite, 

rup tainele ascunse, 

ale Întunecimilor, 

a căror Conştiinţe, 

ne-au zămislit Ţărâna Durerii, 
în care ne-am întrupat, 
Destinele de Statui Vivante, 

ce strălucesc în Arta Absurdului, 
ce nu se compromite niciodată, 
înaintea lluziilor, 
Non-Sensurilor Existenţei, 

fără de care Viaţa şi Moartea, 
nu ar fi devenit din Nefiinţă, 
Fiinţă. 


63) Carnea Virgulelor 


Fiarele sălbatice ale Cuvintelor, 
au început să ne sfâşie, 

carnea Virgulelor, 

ale căror Priviri descompuse, 

ŞI injectate, 

cu Sângele bolnav al Disperării, 
ne arătau turbarea, 

noilor Roluri ale Statuilor Vivante, 
pe care trebuie să le jucăm, 

cu casele Viselor închise, 

în stagiunea Vieţii şi Morții, 

de pe scena Iluziilor, 
Non-Sensurilor Existenţei, 

ce au devenit mari maestre, 

în Arta Absurdului, 

cotidian, 

al Societăţii de Consum, 
Deşertăciune. 


64) Pe ruinele podurilor pe care le trecem 


Ciupercile comestibile, 

ale Viselor, 

din coșurile pline cu Deşertăciune, 
ale Statuilor Vivante, 

au devenit otrăvitoare, 

pe scenele 'Teatrului Absurd, 
ale Iluziilor Vieţii şi Morții, 
după ce Timpul, 

şi-a ospătat cu ele, 
Eternităţile Clipelor, 
îndatorate cu o Moarte, 

Iubirii, 

pentru fiecare Spectacol, 

pe care îl dăm, 

Iluziilor Fericirii sau Durerii, 
pe ruinele podurilor, 

pe care le trecem, 

între Fiinţă şi Nefunţă. 


65) Cu mânecile Durerii 


Coroanele de spini, 

ale Compromisurilor, 

ne sunt așezate, 

pe frunţile Gândurilor, 

pline de sudoarea Iluziilor Fericirii, 
pe care le ştergem mereu, 

cu mânecile Durerii, 

tot mai slinoase și reci, 

cu fierbințeala Speranţelor, 
împotmolite în Orizonturile, 

grele şi cenușii, 

ale Mormintelor de Zâmbete încleştate, 
rătăcite printre cavourile, 

sculptate din piatra amară a Privirilor, 
descompuse la tălpile Singurătăţii, 

de noi înşine. 

66) Văzând ce fel de Roluri stranii 


Atunci când, 

Steagurile Iluziilor Vieţii şi Morții, 

au început să fluture, 

peste Tărâmurile Întrupărilor în Durere, 
doar Greșelile Creaţiei tronau, 

peste Nemărginirea Non-Sensurilor Existenţei, 
ce mai aveau puterea să înlăture, 
Păcatele Originare, 

săpate de o Conştiinţă bolnavă, 

în piatra amară a Viitorului, 

din care Suferințele, 

ne vor sculpta Sufletele, 

după chipurile şi asemănările lor, 
fiindcă Dumnezeu, 

s-a făcut nevăzut, 

văzând ce fel de Roluri stranii, 

care tind spre perfecțiune, 

în Arta Absurdului, 

a creat, 

pentru Statuile Vivante, 

pe care suntem forţaţi să le interpretăm, 
până la Moarte. 

67) Când îl găsim împotmolit 


De la naștere, 

primim roluri de Ziduri, 

la 'Teatrul Absurdului, 

Statuilor Vivante, 

pe care le interpretăm, 

îngenuncheați, 

la tălpile Icoanelor, 

unor Greşeli ale Creaţiei, 

ce şi-au clădit, 

Catedrale cât mai luxoase şi impunătoare, 
în Sufletele noastre, 

rătăcite prin labirinturile Întunericului, 
unde Luminii Divine, 

a Iubirii, 

Adevărului Absolut, 

îi este imposibil de pătruns, 

fără ajutorul Străinului Subconştient, 
la care apelăm atât de rar, 

atunci când îl găsim împotmolit, 
într-una din Întâmplările Neîntâmplătoare, 
ale Iluziilor Vieţii şi Morții. 

68) Prin Icoanele Greşelilor Creaţiei 


Potcoave aducătoare de Noroc, 

zac ruginite la margine de Destin, 
printre desişurile pline de buruieni, 
ale Rolurilor de Statui Vivante, 

tot mai îndurerate, 

pe scenele stropite, 

cu Lacrimile reci de plumb, 

ale Deşertăciunii, 

ce se preling haotic, 

pe obrajii livizi ai Artei Absurdului, 
care ne-a îmbrățișat, 

înfiindu-ne, 

din brațele încleştate, 

ale Zâmbetelor perverse, 

izvorâte din Ridurile adânci, 

ale Zilelor Goale, 

care ne caută şi acum, 

prin Icoanele Greşelilor Creaţiei, 
Moartea. 

69) Dar atât de admirate de Moarte 


Strune stranii de Voci descompuse, 
leagă la ochi Cimitirele Cuvintelor, 
să nu poată zări, 

rugurile Artei Absurdului, 

pe care ard Statuile Vivante, 

ale Privirilor descompuse, 

pentru a fi pierdute, 

spre Nicăieri, 

de Iluziile Non-Sensurilor Existenţei, 
pentru care Fericirea, 

este un talisman, 

ce trebuie atârnat, 

de gâturile lebedelor cântătoare, 

pe care ni se preling, 

Lacrimile Zidurilor de Speranţe, 
peste care nu vom reuși, 

să trecem vreodată, 

către noi înşine, 

cei de dinainte de a fi Lumea, 

dar atât de admirate, 

de Moarte. 

70) Pe care abia mai înaintăm istoviţi de noi înşine 


Aș vrea să-ți pieptăn părul Zorilor, 

cu Norii albi şi strălucitori, 

pe care călătoresc Îngerii Păzitori, 

ai Fericirii, 

fără să mai vreau, 

să înţeleg, 

că ne-ar fi pierdut, 

pe drumurile prăfuite ale Destinelor, 
înglodate în noroaiele Întrupărilor în Durere, 
pe care abia mai înaintăm, 

istoviţi de noi înşine, 

cei de acum, 

şi nicidecum cei de dinainte de a fi Lumea, 
Iluziilor Vieţii şi Morții, 

care am fost, 

şi suntem și acum, 

doar în Amintirile rătăcite ale Viitorului, 
regăsit rareori, 

printre Lacrimile amare, 

ale Străinului Subconştient, 

pe care îl întâlnim atât de rar, 

pe scenele Statuilor Vivante, 

ale Absurdului, 

unde ne jucăm Rolurile Destinelor. 

71) Sunt un Blestem la fel de greu 


Zdrobiţi de Durerile Iluziilor Fericirii, 
ne căutăm izbăvirea, 

în adâncurile tot mai întunecate, 

ale Non-Sensurilor Existenţei, 

pe care le împletim, 

în coroane de spini, 

crezând că ne pot mântui, 

de noi înşine, 

cei de dinainte de a fi Lumea, 

despre care Păcatele noastre Originare, 
ne lasă să credem, 

că Amintirile Viitorului, 

sunt un Blestem, 

la fel de greu, 

precum Regăsirea Luminii Divine, 

a Adevărului Absolut, 

al lubirii, 

ce ne-ar dezvălui, 

Greşelile Creaţiei. 

72) Eternităţi de Clipe pe care le-am trăit 


Înveșmântat, 

în mantia lluziilor Fericirii, 
nu pot să nu regăsesc, 
frigul Morții, 

printre buzele reci şi inexpresive, 
ale Cimitirelor de Cuvinte, 
spre care mi se îndreaptă, 
de fiecare dată, 

negreșit, 

convoaiele funerare, 

de Eternităţi de Clipe, 

pe care le-am trăit, 

şi pe care Arta Absurdului, 
Statuilor Vivante, 

le-a jucat de fiecare dată, 
în interpretarea noastră, 
Iubire, 

fără să-mi dau seama, 

că astfel te pierd, 

pentru totdeauna. 

73) Care îi jucau Rolul în locul nostru 


Nori de Vicii, 

cern petalele Durerii, 

peste Lacrimile Viselor, 

pierdute prin Cimitirele Cuvintelor, 
ale căror Zile Goale, 

ademenesc cu Zâmbetele descompuse, 
cadavrele Speranţelor, 

la tălpile cărora, 

ne-au îngenuncheat Destinele, 

până când au descoperit, 

că lubirea, 

ne trecuse puntea, 

dintre Fiinţă şi Nefunţă, 

pierzând-o, 

printre alte Statui Vivante, 

care îi jucau Rolul, 

în locul nostru, 

desvârşind astfel, 

Teatrul Absurd, 

al Iluziilor Non-Sensurilor Existenţei. 

74) Lungi şi agasante Iluzii ale Fericirii 


Umbre reci ne ademenesc, 

cu Vorbele Goale ale Zilelor, 
măcinate de Cimitirele Viselor, 

în care ne înmormântăm, 

Amintirile Viitorului, 

alături de convoaiele funerare, 
formate din lungi și agasante, 

Iluzii ale Fericirii, 

pe care le datora Destinul, 
Compromisurilor dintre noi şi Moartea, 
pe care o vom considera până la urmă, 
unica noastră izbăvire, 

de Noroiul Întrupării, 

în Durerea Statuilor Vivante, 

pe care le-am jucat, 

în cele mai diverse ipostaze, 
perfecționând Arta Absurdului. 


75) Pe Noroiul pârjolit de Uitare 


Zori de Flăcări, 
ne ard pe rugurile Deşertăciunii, 
acestei lumi, 

Privirile pierdute ale Singurătăţii, 
mistuindu-le, 

pe drumurile fără de întoarcere, 
ale Non-Sensurilor Existenţei, 
lăsând Umbrele Regretelor, 
Iluziilor Vieţii şi Morții, 

unor Speranţe, 

să încolţească, 

pe Noroiul pârjolit de Uitare, 

al Întrupărilor în Durere, 

ale căror Roluri, 

de Statui Vivante ale Absurdului, 
le joacă Destinele noastre, 

Iubire, 

ce ai rămas, 

a Nimănul. 


76) Ne-au însoţit până aici în Infernul Deşertăciunii 


De ce Doamne, 

ai fost de acord, 

cu Rădăcinile noastre smulse, 
din Steaua Nemuririi, 
Amintirilor din Viitor, 

pentru a fi replantate, 

în Mocirla Întrupărilor în Durere, 
alături de Lacrimile Fericirii, 

care ne-au însoțit până aici, 

în Infernul Deşertăciunii, 

Şi care dinainte, 

de a fi Iluziile Vieţii şi Morții, 

ni se prelingeau pe obrajii fierbinţi, 
ai Luminii Divine, 

a lubirii noastre, 

ce s-au uscat pentru totdeauna, 

pe scena Statuilor Vivante ale Absurdului, 
unde suntem obligați, 

să ne jucăm până la capăt, 

Rolurile Destinului, 

primite în dar de la Moarte. 


77) Arta Absurdului Durerii 


Ne-am rătăcit, 

printre atâtea Roluri de Statui Vivante, 

pe care trebuie să le jucăm, 

încât am devenit noi înşine, 

cănile de pustiu, 

din care-şi beau Orizonturile Singurătăţii, 
Durerea, 

pe tot parcursul, 

Non-Sensurilor Existenţei noastre, 
îmbrăcând mantiile Iluziuilor Vieţii şi Morții, 
pe Frigul de sfârșit de Conștiinţă, 


11,5) 


SORIN CERIN 
- ARTA ABSURDULUI STATUILOR VIVANTIE - 
-Poeme filosofice- 


ce curge pe faţa Destinului, 
spălându-i Eternitățile de Clipe ucise, 
care îi rămân adeseori, 

în barba deasă a Deşertăciunii, 

pe care doar, 

Arta Absurdului Durerii, 

din Privirile pierdute ale Zilelor Goale, 
prin care trecem, 

o mai poate pieptăna câteodată, 
ştiind cât de încâlcite sunt Căile, 
Greşelilor Creaţiei, 

Păcatelor Originare, 

care se termină, 

în aceeaşi Moarte, 

a Uitării, 

în care ne-am întrupat şi noi, 

Iubirea, 

al cărei Suflet, 

eram de dinainte de a fi, 

acest Univers. 

